Riksgrense

Riksgrense, landegrense, eller nasjonalgrense, er grensen mellom to suverene staters landterritorier, og er vanligvis fastlagt gjennom bilaterale grenseavtaler. Territorialgrensen er yttergrensen for statens fulle suverenitet i havet. Den økonomiske sonen går lenger ut.territorialgrense i snl.no Landets avgrensning mot havet heter kystlinje, mens grensen mellom staters sjøterritorier benevnes havgrense.

Ekstraterritoriell status er en form for begrensning i statens jurisdiksjon innenfor riksgrensen. For eksempel var de hanseatiske kjøpmenn i Bergen lenge ikke underlagt norsk lov. Innenfor sjøfart innebærer ekstraterritoriell jurisdiksjon at staten anvender og håndhever sin lovgivning utenfor territorialgrensen.

I tilknytning til nasjonale grenser kan det være ulike former for bevoktning, toll og politikontrollgrense i snl.no og ved spente forhold mellom stater også såkalte buffersoner.

 Naturlige grenser 
Naturlig grenser  kan inkludere følgende:
Hav, Norges grense mot Atlanterhavet er en naturlig grense
Elver, Rio Grande er naturlig grense mellom deler av USA og Mexico
Innsjøer, Tanganyikasjøen i Afrika er naturlig grense mellom flere afrikanske land
Skoger, Amazonasregnskogen i Sør-Amerika er naturlig grense mellom blant annet Brasil og Venezuela
Fjellkjeder, en rekke land i Europa og Asia har grenser langs fjellkjeder og den trekkes ofte langs vannskillet

 Norges riksgrense 


Norges riksgrense er til sammen 2562 km lang, og regnes fra grensepunkt nr. XX (G.B.2) mellom Norge og Sverige ved Grisebåene til grensemerke nr. 415 som avslutter riksgrensen mellom Norge og Russland ved Jakobselvas munning i Varangerfjorden.

I Nordland og Troms følger riksgrensen mellom Norge og Sverige i stor grad vannskillet som danner en naturlig grense. Det indre av Finnmark hadde lenge uklar grense mellom Norge og Sverige, og ble fastsatt i 1751.

De enkelte norske riksgrenser er:
 Mot Sverige: 1630 km
 Mot Finland: 736 km
 Mot Russland: 196 km
 Totalt: 2562 km

Norges riksgrense(r) er fastlagt av følgende grenseavtaler:
 Grensetraktaten av 1661: Bestemte grensen mellom det av Danmark-Norge til Sverige avståtte Båhuslen mot Smaalenene i Norge. Ca. 25 km av riksgrensen mellom Smaalenene og det avståtte Bohuslen ble beskrevet ganske detaljert. Norges forhandlere klarte å legge Enningdalen til Norge.
 Grensetraktaten av 1751: Hele grensen fra Kornsjø i Østfold til Nesseby i Øst-Finnmark ble gått opp og fastlagt i detalj, tilsammen ca. 2228 km. Kan nevnes at Femunden ble i sin helhet norsk, og at Lierne ble lagt til Norge, til tross for svenske innbyggere. Idre og Særna ble imidlertid oppgitt, etter å ha vært de facto svensk siden 1645.
 Grensetraktaten av 1810: Bestemte punktet der den senere Treriksrøysa på Krokfjellet, nå grensepunkt mellom Norge, Finland og Russland.
 Grensekonvensjonen av 1826: Bestemte grensen fra Nesseby til Grense Jakobselv.thumb|Den norsk-russiske grensetraktat. Riksarkivet.

Bilder

 Se også 
 Grunnlinje
 Indre farvann

 Referanser 

 Eksterne lenker 

 Statens kartverk: Riksgrensa Norge - Sverige
 Statens kartverk: Riksgrensa Norge - Finland
 Statens kartverk: Riksgrensa Norge - Russland
 Riksarkivet: Utvalg fra grensearkiv ca. 1750

 Kilder 
 Statens kartverk - Norges riksgrense, kystlinje og grunnlinjer